Rīkojuma projekts 24-TA-3037
Izdrukāts 29.07.2026. 23.03 - 1.0.VK Redakcija
Rīkojuma projekts 24-TA-3037
Izdrukāts 29.07.2026. 23.03 - 1.0.VK Redakcija
Ministru kabineta rīkojums Nr. 53
Rīgā 2025. gada 28. janvārī (prot. Nr. 4 19. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Zemkopības ministrijai (Valsts meža dienestam) nodot Ukrainai (Ukrainas Aizsardzības ministrijas militārajām vienībām, Ivanofrankivskas pilsētas domei un Tlumačas pilsētas domei) bez atlīdzības šādu valsts kustamo mantu ar kopējo bilances vērtību 0,00 euro:
· 1.1. divus transportlīdzekļus Suzuki SX4;
· 1.2. vienu transportlīdzekli Citroen Jumper;
· 1.3. simt globālās navigācijas satelītu sistēmas (GNNS) iekārtu Trimble Geo 7X.
· 2. Valsts meža dienestam atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam sagatavot un parakstīt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu Ukrainas valdības institūcijām. Valsts meža dienesta ģenerāldirektoram apstiprināt parakstīto nodošanas un pieņemšanas aktu.
· 3. Lai šā rīkojuma 1. punktā minēto valsts kustamo mantu nodotu bez atlīdzības, Valsts meža dienestam sadarboties ar biedrību "Latvijā dzīvojošo ukraiņu biedrību konfederācija "Viche"" (reģistrācijas Nr. 40008313735), kas nodrošinās tās nogādāšanu Ukrainā un nodošanu Ukrainas valdības institūcijām, kā arī īstenos visas nepieciešamās darbības un segs visus ar transportēšanu saistītos izdevumus.

